Taaskord hakkab aastaring täis saama ning on aeg koguneda Raadi kalmistule, et süüdata loodusteadlaste ning kultuuritegelaste haudadel küünlad. Seda kaunist traditsiooni alustas Ringi kauaaegne juhendaja Jaan Eilart, kes 2006. aastast puhkab Raadil ülikooli kalmistul.Kohtume aasta viimasel päeval, laupäeval (31.12) kell 13:00 Raadi surnuaia peaväravate juures, et meenutada heade ja soojade sõnadega meie seast lahkunuid.
#000000
On rõõm teatada, et veel enne jõule matkame Kõrvemaal. On kuulda saginaid siit-sealt, et just Kõrvemaa metsikutes laantes resideerub tegelikult jõuluvana ja parim hetk teda märgata on ikka jõulude eel, sest siis liigub ta palju ringi. Kui nüüd tõsiseltvõetavalt rääkida, siis matk toimub 20. – 22. detsember ja Tartust väljub rong teisipäeval kell 14.08 ning Mustjõele jõuame umbes 16.30 ajal. Tallinna poolt tuleb päris palju ronge, nii et kes sealt suunast tuleb, saab ka ilusti meiega samal ajal Mustjõele jõuda, Balti jaamast võiks astuda 15.50 rongile. Istume Tartust tulijatega Kehras ümber Tallinna poolt tulevale rongile ja sõidame Mustjõele.
#000001
Teise päeva ennelõunal matkame mööda Aegviidust, kel on vaja, saab sealt liituda või seal lahkuda. Matka lõpp on samuti Aegviidus.
#000002
Kuulutame pidulikult välja, et 14. detsembril olete oodatud kuulama Ringi selle aasta viimast seminari ning seda ilvesest (Lynx lynx). Alustame kell 18.00 ikka Vanemuise 46 õppehoones 246 klassis. Ilvese hingeelust tuleb juttu vestma meie oma Raido Kont.Ilves on Eesti ainuke looduslik kaslane ning äärmiselt põnev ja ilus loom. Kui olete talvel metsas matkates mõelnud, kellele need suured ümmargused kassiga sarnased jäljed lumel kuuluvad, siis ehk oli tegemist just ilvesega. Seminaril saab tema eluviisist ja sellest, kuidas tal hetkel Eestis läheb, rohkem teada.
#000003
Nii et tulge enne jõulupuhkust veel oma teadmistejanu kustutama!
#000004
Seminar “Sõda ja keskkond I: linnud”
#000005
Ajalugu Kolm sektorit Põhikiri Presidendid Lumeilves
#000006